KOMBRAI

Μπροστά στον τεχνολογικό καθρέφτη
2024-11-05 19:00 - 21:00 (Europe/Athens)
Πώς επηρεάζει την καθημερινότητα των ανθρώπων η τεχνολογία; Και ποιες είναι οι επιπτώσεις της γενικά στην κοινωνία; Τα ερωτήματα αυτά βρίσκονται στον πυρήνα του βιβλίου “Μπροστά στον τεχνολογικό καθρέφτη. Αναλύοντας τις κοινωνικές αντανακλάσεις της τεχνολογίας”, το οποίο παρουσιάζεται στο κοινό την Τρίτη 5 Νοεμβρίου 2024 και ώρα 19:00, σε μια ανοιχτή εκδήλωση που θα πραγματοποιηθεί στο βιβλιοπωλείο “Κομπραί” (Διδότου 34, Εξάρχεια). Το βιβλίο αυτό της ομάδας Sociality σε συνεργασία με το Open Lab Athens, που υποστηρίχθηκε και εκδόθηκε από το Ίδρυμα Χάινριχ Μπελ – Γραφείο Θεσσαλονίκης, συγκεντρώνει και συνθέτει ένα μεγάλο και ποικίλο υλικό που προέκυψε από τη σειρά podcast TechTalk.
Το αντικείμενο των podcast αυτών είναι οι σύγχρονες τεχνοκοινωνικές προκλήσεις, που ήδη επηρεάζουν τη ζωή μας με ένα πλήθος άμεσων και έμμεσων τρόπων. Στα τέσσερα επεισόδια της σειράς μιλούν ειδικοί από διάφορους τομείς όπως η τεχνολογία, η κοινωνιολογία, η ψυχολογία και η φιλοσοφία, και γίνεται μια προσπάθεια εκλαΐκευσης της επιστημονικής συζήτησης που σχετίζεται με καυτά θέματα, όπως είναι ο αντίκτυπος της τεχνητής νοημοσύνης στην απασχόληση, οι επιπτώσεις των μέσων κοινωνικής δικτύωσης στην προσωπική ζωή και τη δημοκρατία, τα ηθικά ζητήματα που αφορούν τα δεδομένα και την επιτήρηση, οι τεχνολογίες που σχετίζονται με την περιβαλλοντική υποβάθμιση και την ενεργειακή κρίση. Στόχος είναι, από όποιο υπόβαθρο και αν προέρχεται κανείς, να μπορεί να κατανοήσει το σύγχρονο τεχνοκοινωνικό περιβάλλον και ίσως να βρει τρόπους να αντιμετωπίσει τα προβλήματα που το συνοδεύουν.
Η έκδοση αποτελεί μια πολύτιμη πηγή γνώσης για όλους τους σύγχρονους πολίτες που θέλουν να κατανοήσουν τη σχέση μεταξύ τεχνολογίας και κοινωνίας και να συμμετάσχουν ενεργά στον διάλογο για ένα πιο δίκαιο και βιώσιμο τεχνολογικό μέλλον.
Την παρουσίαση της έκδοσης θα κάνει ο Αντώνης Φάρας (Sociality) και την παρουσίαση των αποτελεσμάτων των συμμετοχικών εργαστηρίων που προηγήθηκαν της σειράς podcast ο Γιάννης Ζγέρας (Open Lab Athens).
Για την έκδοση και τα ζητήματα που θέτει θα συζητήσουν η Αλίκη Κοσυφολόγου, διδάκτορας Πολιτικής Επιστήμης και Κοινωνιολογίας στο ΕΚΠΑ, ερευνήτρια και συγγραφέας του βιβλίου «Άπιαστη μητρότητα: Σύγχρονες όψεις της μητρότητας σε συνθήκες κρίσης», και ο Κωνσταντίνος Πουλής, δημοσιογράφος ThePressProject.gr και συγγραφέας του βιβλίου «Απ’ το αλέτρι στο smartphone: Συζητήσεις με τον πατέρα μου». Χαιρετισμό θα απευθύνει ο Γιώργος Μελισσουργός, συντονιστής του Προγράμματος Κοινωνικής Αλληλέγγυας Οικονομίας στο Ίδρυμα Χάινριχ Μπελ, Γραφείο Θεσσαλονίκης.
Περιεχόμενα της έκδοσης:
Απομαγνητοφωνήσεις συνεντεύξεων: Ειδικοί από τον χώρο της τεχνολογίας, ακτιβιστές και επιστήμονες μοιράζονται τις απόψεις τους σε θέματα όπως η τεχνητή νοημοσύνη, η κλιματική αλλαγή, η ψηφιακή εργασία και οι κοινωνικές επιπτώσεις των ψηφιακών πλατφορμών.
Συμπεράσματα από τα εργαστήρια: Συναντήσεις που πραγματοποιήθηκαν σε Αθήνα, Θεσσαλονίκη και Ιωάννινα, όπου ειδικοί και κοινότητες συζήτησαν με σκοπό να βρουν λύσεις σε τεχνοκοινωνικές προκλήσεις.
Εισαγωγικά και επιστημονικά κείμενα: Πλαισιώνουν τις συνεντεύξεις και τα συμπεράσματα με στόχο να βοηθήσουν σε μια βαθύτερη κατανόηση των θεμάτων που εξετάζονται.
To TechTalk είναι μία πρωτοβουλία του τεχνολογικού συνεταιρισμού Sociality, σε συνεργασία με το Open Lab Athens. Πραγματοποιείται με την υποστήριξη του Ιδρύματος Χάινριχ Μπελ, Γραφείο Θεσσαλονίκης – Ελλάδα
Οι διοργανωτές:
Η Sociality – Τεχνολογική Κοοπερατίβα, με αντικείμενο τις δραστηριότητες προγραμματισμού, ψηφιακής επικοινωνίας και εκπαίδευσης, αποτελεί συνεταιρισμό εργαζομένων που λειτουργεί από το 2014. Οι τομείς δραστηριοποίησής της επιγραμματικά είναι: η ενίσχυση της ψηφιακής παρουσίας οργανισμών και επιχειρήσεων, η δημιουργία ψηφιακών εργαλείων με ανθρωποκεντρικό σχεδιασμό, η εκπαίδευση πάνω στο ψηφιακό marketing και το ελεύθερο λογισμικό/λογισμικό ανοιχτού κώδικα, καθώς και η συμμετοχή σε ερευνητικά έργα στο κομμάτι της έρευνας χρηστών, δημιουργίας prototype εφαρμογών και ενημερωτικής δράσης.
Το Open Lab Athens είναι μια ερευνητική κολεκτίβα που ασχολείται με τις δυνατότητες και τους περιορισμούς της ψηφιακής τεχνολογίας. Ιδρύθηκε το 2016 δημιουργώντας μια διεπιστημονική ομάδα η οποία σκοπό έχει να υποστηρίζει και να προωθεί χρήσεις των νέων τεχνολογιών με θετικό κοινωνικό αποτύπωμα αξιοποιώντας μεθοδολογίες του συν-σχεδιασμού και της συμμετοχικής έρευνας δράσης.
Το Ίδρυμα Χάινριχ Μπελ, με έδρα το Βερολίνο, είναι ένας διεθνής ανεξάρτητος οργανισμός που πρόσκειται στο κόμμα των Πράσινων της Γερμανίας. Αναπτύσσει και προωθεί τα ζητήματα της σύγχρονης πολιτικής οικολογίας, όπως η βιώσιμηανάπτυξη, η δημοκρατία, τα ανθρώπινα δικαιώματα, οι συμμετοχικές διαδικασίες και η έμφυλη ισότητα. Γενικότεροι στόχοι του είναι η πολιτική εκπαίδευση ατόμων και κοινοτήτων, η διεθνής συνεννόησηκαι ο κοινωνικο-οικολογικός μετασχηματισμός της οικονομίας. Προς την κατεύθυνση αυτή –και συχνά μέσα από τη δημιουργία δικτύων– εργάζεται ώστε να ενισχύσει ιδέες, πολιτικές και στρατηγικές και να διαδώσει καλές πρακτικές από όλο τον πλανήτη. Το Ίδρυμα Χάινριχ Μπελ είναι ένα διεθνές δίκτυο που δραστηριοποιείται σε περίπου 60 περιοχές του κόσμου και διαθέτει γραφεία σε 35 χώρες. Το γραφείο του Ιδρύματος Χάινριχ Μπελ στην Ελλάδα λειτουργεί στη Θεσσαλονίκη από τον Ιούνιο του 2012.

Ντεσιμπέλ - Έφη Κ.
2024-11-08 19:00 - 22:00
Το Βιβλιοπωλείο Κομπραί και οι Εκδόσεις Συρτάρι σας προσκαλούν στην παρουσίαση του βιβλίου «ντεσιμπέλ» της Έφης Κ.
την Παρασκευή 8/11 στις 19.00
στον χώρο του βιβλιοπωλείου (Διδότου 34, Αθήνα).

Την εκδήλωση φροντίζει με ιδιαίτερη τρυφερότητα η ομάδα
«Μα σαν κύριος με φουΣΤΑΝΙ».
Συμμετέχουν με κείμενα που συνομιλούν με το βιβλίο, ποιήματα και τιτιβίσματα οι/ τα:
Ανθόκοσμος
Θάλεια Τ.
μκχ
νεφ
Πάνος Κεραμεύς
Τώνια Τζιρίτα Ζαχαράτου

Συντονίζει η Ανδρονίκη Τασιούλα

Leslie Absher_Στο σπίτι με τα μυστικά
2024-11-13 19:00 - 21:00

Woman Case ΙΙΙ
2024-11-15 19:00 - 21:00
Σας προσκαλούμε την Παρασκευή 15/11/2024 στις 7 το βράδυ στο Κομπραί στο Woman Case ΙΙΙ, συλλογικό έργο .Το «Woman Case ΙΙΙ» αφορά́ μια σειρά́ επιτελεστικών διαλέξεων που πραγματοποιηθήκαν από́ τις 20 μέχρι τις 30 Ιουνίου του 2023 στο «Circuit and Currents», στην Αθήνα με πρωτοβουλία καικάλεσμα της Ελένης Τζιρτζιλάκη με αφορμή τις αλλόκοτες,θηλυκές ζωγραφιές της και τα ποιήματα της με τον τίτλο «Γυναικεία Υπόθεση:Πλανόδιες γυναίκες που κατοικούν με άγνωστα ζώα και κάνουν φτερά́»
14 θηλυκότητες από́ τον καλλιτεχνικό́ -αρχιτεκτονικό χώρο συμμετείχαν σεένα «Συμβάν -Έκθεση -Εργαστήριο» με αφορμή το έργο της Hélène Cixous,«Το γέλιο της Μέδουσας” και τη σωματική γραφή.
Μια γραφή αλλόκοτη πολλές φορές παραλογή αυτή των γυναικών -μια γραφή που συνδέεται με το σώμα και τις εμπειρίες του.
Ο κατάλογος που θα παρουσιάσουμε είναι μια συλλογική δουλειά. Αποτελεί ένα δοχείο που εμπεριέχει το πλούσιο θραυσματικό υλικό αυτών των ημερών. Αφηγούμαστε τις ιστορίες μας ,η τις ιστορίες άλλων γυναικών που μας ενέπνευσαν με τη σωματική γραφή, με την επιτέλεση.
Με την ημερολογιακή σειρά που συνέβησαν :«Δεν σταματάω απλώς, εξακολουθώ́ να προχωρώ́» Ρούλα Κουβαρά, Δανάη Μανωλέσου, Echo Chamber, 2023 Ξένια Καλπακτσόγλου με προσκεκλημένες τις Εύα Ανερράψη, Δανάη Κρίκη, Μαρία Λάλου, Πάσκουα Βοργιά, Σελάνα Βροντή, Μυρτώ Ξανθοπούλου, Πέγκυ Ζάλη, , Άντζελα Δημητρακάκη , Ψελλίζοντας την εαυτή́, τραυλίζοντας τις άλλες Πέγκυ Ζάλη, Γιώτα Ιωαννίδου ,Υδάτινα ημερολόγια Ανθή Κοσμά , H Θεία ΒΜΧΡΦAΜ συναντά́ την Wendy O’ Williams The Eve of Destruction Άννα Τσουλούφη-Λάγιου,Από το σκοτάδι στο φως. Ο Αλέκος Κοντόπουλος, η Υδρία Caputi και η Μαρία Καραβέλα Μπία Παπαδοπούλου, Ησκέψη είναι μια φεμινιστική́ σύμμιξη Μαρία Θεοδώρου, Το στρίμωγμα Μαίρη Ζυγούρη ,Συν+Υπάρξη Nτόρα Θεοδωροπούλου και Ελίνα Θεοδωροπούλου , Μια συν-ύφανση εκ των υστέρων Βάνα Τεντοκάλη , «Ύφαινε Μήτιδα !…» Ασπασία Κουζούπη, Ξόρκια. Ουλές. Αγγίγματα Ελένη Τζιρτζιλάκη ,Άλλα ιίχνη, Γράμμα στην Hélène Cixous Σελάνα Βροντή,Άλλα κείμενα, Σωτηρία Καλλία, Ιωάννα Μαργαρίτα Λιάσκου, Βάντα Χαλυβοπούλου, Μυρτώ Χμιελέφσκι, Από τα ποιήματα Λενού Τζι
Σας προσκαλούμε σε μια βραδιά γύρω από τον κατάλογο Woman Case III και το περιεχόμενο του να μοιραστούμε τις σκέψεις μας την χαρά μας και τις σελίδες του .

Η Ατένα Φαρροχζάντ στο Κομπραί
2025-09-30 20:00

Το μόνο ζώο/ Νατάσα Σίδερη εκδόσεις Γεννήτρια
2025-10-08 19:30 - 21:00

Άνθη Ηλιάνα Δρίλλια / Mother's tongue [Beyond] Η γλώσσα της μάνας
2025-10-09 19:30 - 21:00

queer 2024, το 2025
2025-10-11 14:00 - 16:00
